projecte-aina/catalan_government_crawling huggingface dataset:
La cultura catalana ha estat convidada a l'Smithsonian Folklife Festival de Washington, considerat el certamen més important del món sobre patrimoni cultural immaterial.
El festival, que se celebra des del 1967 a la ciutat de Washington DC, ha tingut lloc entre el 27 de juny i el 8 de juliol.
Amb el títol " Tradició i creativitat des de la Mediterrània", les diferents associacions catalanes participants hi han ofert danses tradicionals, concerts, conferències, intercanvis d'experiències i tallers d'artesans, entre d'altres.
L'Agència Catalana de Turisme (ACT) ha donat suport a l'organització i promoció d'aquest esdeveniment en diferents àmbits relacionats amb els continguts gastronòmics per a la pàgina web, la inserció publicitària a la guia del festival, i imatges publicades tant al material promocional entregat al públic final de l'esdeveniment com a plafons informatius, entre d'altres accions.
Aprofitant el festival, l'ACT, juntament amb tots els patronats de turisme de Catalunya, ha establert una col·laboració amb la revista Smithsonian Magazine per publicar un seguit de continguts editorials online.
L'objectiu d'aquestes accions és donar a conèixer als potencials turistes d'aquest mercat el territori català i la seva gran diversitat d'oferta de turisme cultural.
El passat 23 d'abril, també a la capital d'Estats Units, es va donar el tret de sortida a la promoció de l'Any del Turisme Cultural al mercat nord americà durant la celebració del roadshow d'empreses catalanes i el Som Cultura, on, a part de presentar-se Catalunya com a destinació de turisme cultural, Michael Mason, director del Center for Folklife and Cultural Heritage, va introduir el festival a les empreses catalanes i als prescriptors turístics americans que van assistir-hi.
12 milions d'holandesos aniran de vacances aquest estiu, segons una enquesta elaborada per NBTC-NIPO.
S'espera que 8,7 milions d'aquests desplaçaments es facin a l'estranger, un 2% més que durant el període estival anterior.
Quant a les destinacions preferides entre els mesos de maig i setembre, França continuaria sent la destinació més popular amb més d'1,3 milions de visitants.
El segon lloc l'ocuparia Espanya amb gairebé 1,1 milions, seguida d'Itàlia i d'Alemanya amb 840.000 i 750.000 de turistes respectivament.
L'estudi apunta que les previsions a Catalunya, que va rebre al voltant d'uns 500.000 turistes holandesos la passada temporada d'estiu, seran positives.
De la mostra se n'extreu una forta recuperació de Turquia, que espera rebre al voltant de 400.000 visitants holandesos, i una disminució de la popularitat de les destinacions de fora d'Europa.
A més a més, calcula que al voltant del 60% dels holandesos ha reservat les seves vacances d'estiu abans del mes de maig, fet que confirma al sector la necessitat de dirigir-se a aquest mercat amb previsió.
L'ACT promociona Catalunya a través dels seus itineraris
Durant la primera meitat de l'any, l'oficina de promoció de Catalunya al Benelux ha dut a terme col·laboracions amb operadors turístics i altres intermediaris del sector dels viatges per promocionar els itineraris com la millor manera de descobrir la destinació.
D'aquesta manera, s'afavoreixen recorreguts que permeten visitar diverses parts del territori fora de les zones amb major concentració turística.
En col·laboració amb Euram, una plataforma B2B que ofereix als agents de viatges les eines per muntar paquets a mida, s'han organitzat webinars per presentar tres grans rutes per Catalunya, oferint informació pràctica i ressaltant els punts d'interès cultural.
També s'ha engegat un programa de col·laboració amb Sunny Cars, empresa de lloguer de cotxes, que contempla diverses accions de comunicació, algunes adreçades als agents de viatges que contracten els seus serveis, altres al consumidor final.
A alguns operadors, com Pharos Reizen (grup ANWB) o Zonvaart Reizen, se'ls ha donat suport en la creació de nous programes en format 'self-drive' i en la promoció dels mateixos amb accions de familiarització per als seus agents de venda o amb presentacions adreçades als seus clients.
Les reserves online guanyen quota de mercat a Alemanya.
Actualment, un 40% del volum total de vendes de viatges vacacionals i privats es fa a través de les plataformes de venda de viatges online.
Les més importants segueixen sent Booking.com, Expedia Group i Check24.
Tot i així, el creixement en vendes més accentuat correspon a empreses emergents com Urlaubspiraten i Urlaubsguru.
Aquestes dues plataformes han passat de ser un blog amb ofertes de viatges a convertir-se en agències de viatges online.
Una de les claus del seu èxit es deu a la bona promoció que fan a través de les xarxes socials.
D'altra banda, la plataforma Secret Escapes, dedicada a ofertes d'allotjament de luxe, ha tingut també un creixement molt important i Alemanya s'ha convertit en el seu principal mercat.
Alemanya és un país d'agències de viatges
Actualment a Alemanya hi ha 12,6 agències de viatges per cada 100.000 habitants.
Els estats federals amb més agències per habitant són Thüringen i Sachsen, mentre que Schleswig-Holstein és la que en té menys.
A més a més, cal tenir en compte el pes de RTK-Gruppe i Schmetterling, les associacions d'agències de viatges més importants d'Alemanya: entre totes dues sumen més de 9.000 agències associades.
El diari Frankfurter Allgemeine Zeitung (FAZ), un dels principals diaris alemanys amb més d'un milió de lectors, ha publicat al seu extra setmanal de viatges un reportatge sobre la gastronomia a la Costa Brava, mostrant la cuina catalana, empordanesa i dels Pirineus de Girona.
El reportatge no s'oblida dels grans restaurants de la Costa Brava, com El Celler de Can Roca, però també fa èmfasi en la qualitat dels productes i dels seus productors.
El CCB de l'Agència Catalana de Turisme segueix treballant assessorar i facilitar eines als professionals que treballen en aquest sector.
Del 19 al 20 de setembre, el Catalunya Convention Bureau (CCB) de l'Agència Catalana de Turisme (ACT) organitza un roadshow associatiu a Suïssa i el 9 d'octubre, una nova sessió de formació pensada especialment pels seus membres sobre comercialització en les xarxes social.
Ginebra, el 19 de setembre, i Basilea, l'endemà, acullen una jornada professional en què participen una quinzena professionals del turisme de reunions català representants de convention bureaux, OPCs, palaus de congressos i recintes firals.
Tots ells mantindran trobades comercials amb diverses associacions suïsses.
Pel que fa a la sessió formativa, serà la tercera que des de l'ACT es dissenya específicament per al turisme de reunions i té com a títol "Comercialització en les xarxes social: mites i veritats".
"Presentacions comercials" i "Negociació i Acció Comercial" han estat les altres dues sessions de formació que ja s'han dut a terme i on han participat un total de 142 professionals.
Podeu consultar tota l'oferta formativa de Turisme de la Generalitat en aquest enllaç.
La Direcció General de Turisme (DGT) organitza aquesta trobada on els professionals de les oficines comparteixen coneixements.
Aquest workshop té el seu origen a l'any 2015, quan la DGT va apostar pel treball col·laboratiu com a vehicle per a la creació de coneixement on les oficines de turisme en són les protagonistes.
Molts estudis afirmen que el 80% del coneixement que s'adquireix en una organització és a través de situacions informals, i només el 20% restant és aprenentatge per vies formals (cursos, seminaris, etc.).
El treball col·laboratiu fomenta la creació d'espais "informals", dins de l'àmbit laboral, que permetin la creació de nous coneixements i que siguin el més transferibles possible per a tot el col·lectiu professional que ocupi.
La principal eina del treball col·laboratiu és la comunitat de pràctiques (CoP, sigles en anglès).
Una CoP és una tècnica de treball on, diferents membres d'una comunitat professional, posen en comú la seva experiència relativa a un tema o problema recurrent.
El fet de compartir aquestes experiències individuals esdevé un aprenentatge col·lectiu, que dóna lloc a la creació d'un producte de coneixement.
L'objectiu de les CoP és el de crear productes de coneixement que permetin compartir aquest aprenentatge amb la resta de la comunitat professional que podria estar interessada en el mateix tema.
La DGT facilita a la comunitat de les oficines de turisme un espai per a compartir i debatre els temes que centraran els treballs de les CoPs que es creen cada any, així com per a presentar els productes de coneixement de les CoP de la temporada anterior.
Són les oficines de turisme les que proposen els temes de noves CoP, i elles mateixes les trien mitjançant votació.
Les més votades són les CoPs que es constitueixen per a la nova temporada, els productes de les quals s'hauran de presentar a l'edició següent del Workshop.
En aquesta tercera edició, a més de la tria dels temes que es treballaran durant la nova temporada, es va facilitar la celebració del "moment zero".
Aquest és el primer acte de treball d'una CoP, on els seus components prenen les primeres decisions, com ara l'objectiu concret de la seva CoP, identificar els beneficis que volen aportar a la comunitat i establir el mètode de treball més adient per a cadascuna d'elles.
Els productes de coneixement creats per les CoP
Durant aquestes tres edicions, s'han creat productes de coneixement de gran utilitat per a les oficines de turisme:
En aquesta tercera edició s'han plantejat tres noves CoPs:
Aquesta acció s'emmarca en el programa "En Xarxa", que aprèn i s'inspira en altres programes de gestió del coneixement existents a l'administració de la Generalitat, on destaquen el programa Compartim de Justícia (el degà d'aquesta metodologia) o el Programa de Gestió del Coneixement de l'Agència de Salut Pública de Catalunya.
Des de la primera edició del Workshop de Gestió del Coneixement de les oficines de turisme de Catalunya, portem acumulats:
• 9 CoPs constituïdes i finalitzades
• 6 productes de coneixement finalitzats i publicats al web del programa
L'objectiu principal és promoure la sostenibilitat i la responsabilitat en el turisme marítim i costaner.
Per assolir aquest objectiu, el projecte MITOMED + (Models of Integrated Tourism in the Mediterranean +) treballarà augmentant el coneixement i el diàleg social a cada regió associada, aconseguint una millora de la presa de decisions i en la planificació del turisme marítim i costaner a nivell de la destinació.
El partenariat del projecte està integrat per entitats d'Itàlia, Xipre, França, Bèlgica i Espanya.
La Direcció General de Turisme (DGT) participarà en la fase de transferència dels resultats a les destinacions turístiques en el marc del projecte MITOMED +.
En coordinació amb la Universitat de Girona i la xarxa europea NECSTouR, la DGT divulgarà els resultats de les avaluacions prèvies de les destinacions i treballarà les recomanacions resultants per millorar aspectes de la gestió sostenible de les destinacions turístiques.
Aquesta fase de transferència i capitalització s'iniciarà durant la tardor i es presentarà el mes d'octubre a Brussel·les en el marc d'un esdeveniment organitzat per NECSTouR i la CRPM (Conference of peripheral maritime regions) en la qual participa la Generalitat de Catalunya.
Amb aquest pla, la Generalitat vol contribuir a incrementar la competitivitat de les empreses i entitats del sector turístic català.
El Departament d'Empresa i Coneixement, a través de la Direcció General de Turisme (DGT) i l'Agència Catalana de Turisme (ACT), ha endegat, un nou pla de formació integral adreçat a empreses i entitats del sector turístic català.
En total són 24 cursos, que sumen un total de 350 hores lectives, i que s'impartiran arreu del territori català (Barcelona, Girona, Lleida, Tarragona, Manresa, La Seu d'Urgell, Tortosa, etc.).
Tot i que les places són limitades i varien en funció del curs, l'oferta total té una capacitat per a 1.000 persones.
Les empreses i entitats afiliades a l'Agencia Catalana de Turisme poden gaudir d'un 50% de descompte en tots els cursos.
Les empreses i entitats adherides als programes de marques i segells podeu accedir a la formació sense cap cost.
L'oferta formativa, completa i homogènia, s'ha configurat al voltant de tres vectors: innovació, transformació digital i màrqueting digital.
En aquest sentit, els cursos s'articulen a través de 3 itineraris formatius:
Les empreses i entitats que s'inscriguin en aquests cursos tindran l'oportunitat de conèixer les noves tendències i noves oportunitats de negoci del sector, així com obtenir la inspiració necessària per impulsar projectes innovadors i fer treball en xarxa, construint relacions amb persones del sector que poden ajudar a incrementar el volum de negoci i generar notorietat de les entitats i empreses.
Les Oficines de Turisme (OTs) s'enfronten a canvis constants en el comportament dels turistes causats per les diferents situacions econòmiques dels mercats emissors, als canvis reguladors que influencien el seu marc normatiu, etc. Aquestes circumstàncies les obliga a estar en contínua adaptació a les noves realitats que les envolten.
El Programa de Gestió del Coneixement té per objectiu posar a disposició de les OTs una plataforma de contacte i treball en xarxa que els hi permeti compartir i adquirir el seu coneixement, les bones pràctiques i el saber fer de la resta de membres de la comunitat per tal d'adaptar-se a aquesta nova situació.
El resultat d'aquestes experiències es plasma en productes de coneixement, resultat del treball compartit de les Comunitats de pràctica en una determinada matèria.
Aquests productes s'aniran publicant en aquest espai web i servirà per ajudar a les OTs (i a tothom que hi estigui interessat) a resoldre els problemes o situacions que altres Oficines hagin solucionat anteriorment.
Compartim el coneixement individual per millorar la capacitat adaptativa de les OTs de Catalunya
Per poder demanar la prestació és necessari tenir un certificat digital o l'idCAT Mòbil.
Seria d'ajuda que prèviament us donéssiu d'alta de l'IdCATMòbil, d'acord amb aquestes indicacions.
Davant de la situació de vulnerabilitat econòmica en què es troben molts professionals del sector de les arts escèniques, arts visuals música i audiovisual arran de la crisi sanitària derivada de la COVID-19, davant la impossibilitat de prestar els seus serveis per raó de decisions de caràcter governatiu i la inexistència de protecció social durant bona part de la crisi sanitària, s'ha creat una prestació extraordinària per a subministraments bàsics, amb la finalitat de pal·liar aquesta situació, destinada als treballadors per compte propi o per compte aliè que hagin patit una disminució dràstica i involuntària en els seus ingressos durant els períodes en què han tingut inactivitat i no han tingut ingressos.
La quantia de la prestació, que s'abona en un pagament únic és l'equivalent a l'import diari de l'indicador de renda de suficiència mensual de Catalunya (IRSC) vigent, pels dies transcorreguts entre el 14 de març i 6 de maig de 2020, ambdós inclosos.
D'aquesta quantia es dedueixen els ingressos meritats durant el mateix període.
El termini de presentació de sol·licituds comença dilluns 15 de juny fins el 31 d'agost, i s'atorgaran per ordre d'entrada fins exhaurir la partida
Ajuts de fins a 25.000 euros per a concerts, festivals, activitats del Programa.cat, programacions dels equipaments E3, projectes d'arts visuals serveis educatius i de guiatge en museus o equipaments patrimonials, treballs de digitalització o restauració en arxius, tallers o lectures en biblioteques, investigació arqueològica, festivals de cultura popular amb públic de pagament i altres espectacles amb entrada de pagament
Les línies de subvenció s'estan preparant.
Tan aviat quedin obertes s'actualitzarà la pàgina i es publicarà a les novetats de Canal Empresa i mitjançant el twitter.
L'objecte d'aquesta subvenció és contribuir econòmicament a compensar la reducció d'ingressos corresponents als espectacles i activitats culturals cancel·lades durant el període d'estat d'alarma declarat mitjançant el Reial decret 463/2020, de 14 de març, per a la gestió de la situació de crisi sanitària ocasionada per la COVID-19.
Poden optar a aquestes subvencions les persones físiques o jurídiques que es trobin en algun dels supòsits següents:
a) Persones físiques empresàries o societats civils i mercantils que realitzen activitats culturals remunerades i compleixen algun dels requisits següents:
a.1) Que tenien aprovada o programada una actuació professional o més d'una fora d'horari escolar en algun dels equipaments del Sistema Públic d'Equipaments Escènics i Musicals de Catalunya (SPEEM) o en espais que no constitueixen equipaments escènics o musicals en el cas de municipis de menys de 5.000 habitants, els quals no en disposen.
La Direcció General de Creació, Acció Territorial i Biblioteques és l'òrgan que haurà d'haver validat la programació de l'entitat sol·licitant a l'aplicació Programa.cat.
a.2) Que havien estat contractades o tenien compromisos de les entitats organitzadores per realitzar espectacles o concerts de caràcter professional en festivals d'arts escèniques o en circuits i xarxes de difusió en l'àmbit de les arts escèniques i la música.
L'objecte d'aquesta subvenció és la contribuir econòmicament a finançar les despeses estructurals de les entitats afectades pel cessament de l'activitat cultural a causa de l'estat d'alarma declarat mitjançant el Reial decret 463/2020, de 14 de març, per a la gestió de la situació de crisi sanitària ocasionada per la COVID-19.
Poden optar a aquestes subvencions les fundacions, associacions i altres entitats privades sense finalitat de lucre i les federacions d'entitats privades sense ànim de lucre, amb domicili social a Catalunya i que tenen per objecte realitzar activitats culturals.
Aquests ajuts són incompatibles amb altres subvencions extraordinàries, sigui quina sigui la finalitat, de l'Oficina de Suport a la Iniciativa Cultural o l'Institut Català de les Empreses Culturals convocades amb motiu de la crisi provocada per l'estat d'alarma de la COVID-19; en canvi, són compatibles amb altres subvencions dels organismes esmentats per a la mateixa finalitat, sempre que l'import dels ajuts concedits no superi el cost de l'activitat que ha de desenvolupar la persona beneficiària.
És l'eina amb la qual empreses turístiques catalanes i d'altres àmbits podran col·laborar, compartir i connectar per sumar sinergies i idees.
La consellera d'Empresa i Coneixement, Àngels Chacón, ha presentat aquesta nova plataforma a través de la qual els professionals del nostre sector podran accedir a informació d'interès per prendre decisions, impulsar debats sobre temàtiques diverses, connectar amb altres empreses i proposar noves idees que poden derivar en oportunitats de negoci.
L'espai està estructurat en quatre blocs:
Més enllà del marc actual, l'espai coLAB neix amb la voluntat de consolidar-se i esdevenir una eina de referència per al sector a l'hora de fomentar el desenvolupament d'idees i de posar en contacte empreses que ofereixen les seves capacitats amb les que en necessiten.
coLAB, creat pel Departament d'Empresa i Coneixement, a través de l'Agència Catalana de Turisme, és un espai on trobar informació d'interès per prendre decisions, impulsar debats sobre temàtiques diverses, connectar amb altres empreses i proposar noves idees que puguin derivar en oportunitats de negoci.
Informes periòdics elaborats per Turisme de la Generalitat al servei de les empreses i entitats del sector turístic català.
Tal i com es va fer amb el Brèxit, des del Departament d'Empresa I Coneixement s'està elaborant un informe de seguiment de l'impacte de la COVID-19 en l'activitat turística a Catalunya de forma periòdica.
A través d'aquest document, es poden conèixer dades sobre l'activitat aèria, l'evolució de les reserves i les cancel·lacions en els allotjaments hotelers, l'activitat en el turisme de negocis, o l'evolució de la reputació de la destinació Catalunya a les xarxes socials, entre altres temes.
Amb la col·laboració de les Oficines de Promoció Turística a l'Exterior, també s'elabora setmanalment un informe sobre l'impacte socioeconòmic que està produint aquesta pandèmia a diferents mercats emissors de turisme d'Europa, Àsia, Amèrica del Nord i Amèrica del Sud.
L'informe aporta informació que permet conèixer dades sobre la situació actual en cadascun dels països objecte d'estudi com ara restriccions de moviment, quines mesures s'estan aplicant o quines són les previsions que hi ha sobre la taula a nivell de sector turístic.
S'ha creat una landing específica per consultar l'històric d'aquests informes en obert per aquelles empreses i professionals que la vulguin consultar.
La pàgina ha rebut més de 5.500 visites.
La Direcció General de Turisme i l'Agència Catalana de Turisme han activat un seguiment exhaustiu per recopilar informació dels principals indicadors de l'activitat turística en aquests moments perquè que tothom disposi de les eines necessàries per respondre als reptes que es plantejaran un cop superada la pandèmia.
Tota la informació d'interès relacionada amb els efectes de la pandèmia així com les mesures econòmiques de suport al nostre sector, actualitzada dia a dia.
Des de l'inici de la crisi generada per la COVID-19, el departament d'Empresa i Coneixement ha estat al costat del sector turístic oferint-li tota una sèrie d'eines per mantenir-lo constantment informat de l'evolució dels efectes d'aquesta pandèmia.
En aquest sentit, l'Agència Catalana de Turisme va activar a principis de març una landing especifica en el seu web sobre la COVID-19 adreçada al sector.
En aquest apartat, s'hi pot trobar informació sobre totes les mesures econòmiques de suport al sector turístic que el govern de la Generalitat de Catalunya i altres administracions van aprovant regularment així com informació d'interès per al sector.
Des de la seva posada en funcionament, aquesta landing, ha rebut més de 34.000 visites.
Aquesta lànding també enllaça amb la secció creada per la Direcció General de Turisme dins el web del Departament d'Empresa i Coneixement amb Preguntes i Respostes (FAQS) relacionades amb l'afectació de la COVID-19 en l'activitat turística.
Des de la seva posada en funcionament, aquesta pàgina ha rebut més de 6.000 visites.
El departament d'Empresa i Coneixement ha estat al costat del sector turístic oferint tota una sèrie d'eines per mantenir-lo constantment informat de l'evolució dels efectes d'aquesta pandèmia.